Bòce

Ël gieugh ëd le bòce a l'ha na tradission motobin antica: an Turchìa a son artrovasse dle sfere an pera che a son, squasi 'd sicura, le "nòne" dle bòce dël di d'ancheuj e a son dël 7.000 a.c.; ëdcò an Egit as son artrovasse dj'oget coma costi ant na tomba dlë sgond milegn a.c.

Regolament

A-i son vàire régole për cost ëspòrt dzoratut sota la mira dël nùmer dij giugador. An general la situassion pì spantià a l'é cola con doi giugador për minca squadra.

Minca giugador a campa soa bòcia con l'alternansa d'un giugador për squadra. Ël but a l'é col d'avzinesse pì che as peul a la bòcia cita, ciama bocin.

Ëdcò sota la mira dël pontegiament a-i son vàire possibilità. Ël métod pì utilisà a l'é col andoa as da un pont për minca manche (an fransèis) e minca manche a finiss quand minca lanseur a l'ha finì soe bòce: donca as conta un pont për minca bòcia che a-i é davzin al bòcin e as peulo fesse 1, 2, 3 pont për minca manche. 

A l'é evident che 'l pont as da a la squadra che a l'ha soa bòcia pì davzin al bocin. Ant le bòcie grande (clàssich gieugh an Italia) la partìa as gieuga dzora un camp seuli con ëd termo motobin precis e marcà; as peul giughesse al "lìber", dzora dë stra scavà, ëd pra o 'dcò andoa a càpita.

Ant le bòce cite (pétanque fransèisa) as gieuga an s'un camp o al lìber con ëd régole diferente e pì elàstiche che an Italia.

L'Italia a l'ha vagnà da pòch doi òr mondiaj ant la dissiplin-a individual e an cola a cobie.

Dël 2007, l'Italia a l'é dventà campion dël mond al campionà mondial che a-i é staje a Passo Fundo (an Brasil).

Categorìa:Spòrt